ai4bharat/Pralekha huggingface dataset:
وزیراعظم کا دفتر
وزیر اعظم نے تکنیکی برادری پر زور دیا کہ وہ آتم نربھر بھارت ایپ انوویشن چیلنج میں شرکت کرے
نئی دہلی،4 جولائی، وزیر اعظم جناب نریندر مودی نے تکنیکی برادری پر زور دیا ہےکہ وہ آتم نربھر بھارت ایپ انوویشن چیلنج میں شرکت کرے۔
لنکڈ اِن پر ڈالی گئی ایک پوشٹ میں وزیر اعظم نے بھارت میں پرجوش تکنیکی اور اسٹارٹ ا پس ماحولیاتی نظام کا ذکر کیا ہے اور کہا ہے کہ کس طرح نوجوانوں نے تمام شعبوں میں تکنیکی حل فراہم کرنے میں مہارت حاصل کی ہے۔ ا نھوں نے کہا کہ اندرون ملک تیار کیے گئے ایپس کو فروغ دینے اور ترقی دینے کے لیے اسٹارٹ اپ اور تکنیکی ماحولیاتی نظام میں بڑا جوش وخروش پایا جاتا ہے۔ انھوں نے کہا کہ اب جبکہ قوم ایک آتم نربھر بھارت کے قیام کے لیے کام کر رہی ہے یہ ایک اچھا موقع ہے کہ ایسے ایپس کو تیار کرنے کے لیے ہدایت دی جائے اور ان کی رفتار تیز کی جائے جن سے ہماری مارکٹوں کو اطمینان حاصل ہو اور ہم دنیا کا مقابلہ کرسکیں۔
اس مقصد کو ذہن میں رکھتے ہوئے الیکٹرانکس اور اطلاعاتی ٹیکنالوجی کی وزارت نے اٹل انوویشن مشن کے ساتھ مل کر آتم نربھر بھارت ایپ انوویشن چیلنج تیار کیا ہے جو دو سمتوں میں چلے گا۔ یعنی موجودہ ایپس کو ترقی دینا اور نئے ایپس کی تشکیل کے لیے کام کرنا۔ اس چیلنج کی میزبانی مشترکہ طور پر حکومت اور تکنیکی برادری کے ارکان کریں گے تاکہ اسے زیادہ مؤثر بنایا جاسکے۔
موجودہ ایپس کو ترقی دینے اور تمام زمروں کے پلیٹ فارموں مثلاً ای-تعلیم، گھر سے کام کرنے،کھیل کھیلنے، کاروبار، تفریح، دفتری سہولتوں اور سوشل نیٹ ورکنگ کے لیے حکومت رہنمائی ، مدد اورحمایت فراہم کرے گی۔
وزیر اعظم نے لکھا کہ اس چیلنج کے بعد ، موجودہ ایپس کو اپنے مقاصد کے حصول کے لیے زیادہ مرئیت اور واضحیت حاصل ہوگی۔ اس سے ٹکنالوجی کی مصنوعات تیار کرنے میں مدد ملے گی جو رہنمائی ، تکنیکی امداد اور رہنمائی کی مدد سے پوری زندگی میں ٹیکنالوجی سے وابستہ پہیلیوں کو حل کیا جاسکے گا۔
وزیر اعظم نے اپنے خیالات سے آگاہ کیا اور پوچھا کہ کیا ٹیکنالوجی کی مدد سے روایتی بھارتی کھیلوں کو مزید ہردلعزیز بنایا جاسکتا ہے۔ کیا ایسے ایپس تیار کیے جاسکتے ہیں جن کی مدد سے لوگوں کی بازآبادکاری یا کونسلنگ میں مدد کی جاسکے یا ان ایپس کی مدد سے پڑھائی لکھائی، کھیل کود کے سلسلے میں ہر گروپ کے لوگوں کی مدد کی جاسکے۔ انھوں نے تکنیکی برادری پر زور دیاکہ وہ ایک آتم نربھر ایپ ایکوسسٹم تیار کرنے میں مدد کریں اور اس میں شرکت کریں۔
وزارت دفاع
ڈیفنس اکاؤنٹس ڈیپارٹمنٹ نے اپنا سالانہ دن منایا
اہم خصوصیات:
- کنٹرولر جنرل آف ڈیفنس اکاؤنٹس نے محکمہ کے افسران اور عملے کو شاندار کارکردگی کے لئے رکشا منتری ایوارڈ سے نوازا۔
- حوصلہ افزائی کے ایوارڈ بھی دئیے گئے۔
- آئی ٹی کے چار پروجیکٹوں بشمول ای - آفس کا آغاز
- کنٹرولر جنرل آف ڈیفنس اکاؤنٹس نے کارکردگی کو بہتر بنانے کے لئے طریقہ ہائے عمل کو آسان بنانے کی ضرورت اجاگر کی۔
ڈیفنس اکاؤنٹس ڈیپارٹمنٹ  نے یکم اکتوبر 2021 کو اپنا سالانہ دن منایا۔ اس موقع پر کنٹرولر جنرل آف ڈیفنس اکاؤنٹس  جناب رجنیش کمار نے محکمہ کے افسران اور عملے کو مثالی کارکردگی اور لگن پر رکشا منتری ایوارڈ سے سرفراز کیا۔ پہلا ایوارڈ سی جی ڈی اے آفس میں انتظامی شعبے کی ٹیم اور پی سی ڈی اے  پریاگراج کے دفتر نے مشترکہ طور پر حاصل کیا۔
پرنسپل کنٹرولر آف ڈیفنس اکاؤنٹس  پنشن ، پریاگ راج  کو پنشن کے دعوے جمع کروانے ، پروسیسنگ اور آفیسر رینک  سے نیچے کے ملازمین کیلئے الیکٹرانک پنشن ادائیگی کے آرڈر  کو ڈاؤنلوڈ کرنے کے لئے آن لائن پروجیکٹ پر عملدرآمد کے لئے ایوارڈ سے سرفراز کیا گیا۔ اس سے پنشن پانے والوں کو عالمی وبا کوویڈ 19 کے دوران وقت پر پنشن حاصل کرنے میں مدد ملی۔ کنٹرولر جنرل آف ڈیفنس اکاؤنٹس کے آفس ایڈمنسٹریشن سیکشن کو یہ ایوارڈ کوویڈ 19 کے بحران سے نمٹنے میں مثالی کارکردگی کے لئے دیا گیا۔ تیسرا ایوارڈ پی سی ڈی اے ، جے پور کو اس کے جدید ڈیزائن اور کمانڈ ٹریننگ ماڈیول سامنے لانے پر دیا گیا۔
سی جی ڈی اے نے پی سی ڈی اے  ، دہرادون کی ٹیموں کو ایئر فورس کے احکامات کا جائزہ لینے ، ایئر فورس کے مینویل کو اپ ڈیٹ کرنے اور اسٹورز اور انٹیگریٹڈ فنانشل ایڈوائزر  کی فراہمی پر موضوعاتی آڈٹ کے لئے سی جی ڈی اے حوصلہ افزائی ایوارڈ 2021 بھی دیا اور انٹیگریٹڈ فنانشل ایڈوائزر  سیکشن ، سی جی ڈی اے ہیڈ کوارٹر کی ٹیم کو یہ ایوارڈ آئی ایف اے دفاتر کے کام سے متعلق اہم احکامات کا ای کلیکشن بنانے کے لئے دیا گیا۔
جناب کمار نے چار نئے پراجیکٹس بھی لانچ کئے جن میں ای آفس ، ٹولپ کے ساتھ نیو کمپلیشن سسٹم  کا انٹیگریٹڈ فنانشل ایڈوائزرز کے لئے سسٹم پلس  اور ایئر فورس کے افسران اور اہلکاروں کے لئے نو ڈیو سرٹیفکیٹ  آڈٹ سافٹ ویئرتیار کرنا شامل ہے۔
اس موقع پر اپنے پیغام میں سی جی ڈی اے نے محکمہ کی کامیابیوں کی تفصیلات بتائیں۔نظام اور عمل کو تیز ، آسان اور خودکار بنانے کیلئے سروسز ڈیلیوری میکانزم میں ٹیکنالوجی کی فعال شمولیت کو بھی انہوں نے سراہا اورمحکمہ میں جاری بزنس پروسیس ری انجینئرنگ سرگرمیوں کی اہمیت پر زور دیا۔ سی جی ڈی اے نے انتہائی مسابقتی اور متحرک ماحول میں کارکردگیاور مؤثریت کو بہتر بنانے کے لئے دستور اور طریقہ کار کو اپ ڈیٹ اور آسان بنانے کی ضرورت پر بھی زور دیا۔
مسٹر کمار نے وضاحت کی کہ ڈی اے ڈی کس طرح شفاف خدمات فراہم کرنے اور تنخواہ، پنشن، اکاؤنٹس، آڈٹ اور مالیاتی مشورے کے شعبوں میں ترسیل کے عمل کو تیز کرنے کے دوہرے فوائد کے لئے ٹیکنالوجی کا مسلسل فائدہ اٹھا رہا ہے۔ انہوں نے قومی سلامتی کے مقاصد میں سمجھدار، فعال اور ترقی پسند دفاعی مالیاتی انتظام کے ذریعے خاطر خواہ شراکت کے ڈی اے ڈی کے عزم کو دہرایا اور زور دے کر کہا کہ صدیوں سے ہاتھ سے پینشن کی ادائیگی کے آرڈر کا نظام اب سسٹم فار پنشن ایڈمنسٹریشن  کی شکل میں ایک مکمل خودکار نظام میں بدلے گا۔
ڈی اے ڈی وزارت دفاع کے انتظامی کنٹرول کے تحت کام کرتا ہے اور اس کا سربراہ کنٹرولر جنرل آف ڈیفنس اکاؤنٹس ہوتا ہے۔ یہ محکمہ اکاؤنٹس، آڈٹ، ادائیگیوں اور مالی مشوروں کے شعبے میں ایک خصوصی تنظیم کے طور پر کام کرتا ہے۔
وزارت اطلاعات ونشریات
مرکز نے ان 67صحافیوں کے کنبوں کے لئے مالی مدد کی منظوری دی جنھوں نے کووڈ -19کی وجہ سے اپنی جانیں گنواں دیں
ہرایک کنبے کو آئی اینڈ بی وزارت کی صحافی بہبود کی اسکیم کے تحت 5لاکھ روپے دیئے جائیں گے
کمیٹی نے درخواستوں پرجلد کارروائی کرنے کے لئے ہفتہ واربنیاد پر جے ڈبلیو ایس میٹنگوں کے انعقاد کا فیصلہ کیا
نئی دہلی ،27مئی :اطلاعات ونشریات کی وزارت اور پلس انفارمیشن بیورونے ، اطلاعات ونشریات کے وزیرجناب پرکاش جاویڈکر کی رہنمائی میں خود بخود اقدام کرتے ہوئے ان صحافیوں کی تفصیلات مرتب کی ہیں جنھوں نے 2020اور2021میں وباء کے سبب اپنی جانیں گنوائیں۔صحافیوں کی بہبود سے متعلق اسکیم کے تحت ان کنبوں کومدد فراہم کرنے کے لئے ایک خصوصی مہم شروع کی ہے ۔
آج مرکزی حکومت نے اطلاعات ونشریات کی وزارت کے سکریٹری جناب امت کھرے کی صدارت میں صحافیوں کی بہبود کی اسکیم سے متعلق کمیٹی کی ایک تجویز کو منظوری دی ، جس کا مقصد ان 26صحافیوں کے کنبوں کو 5-5لاکھ روپے کی مالی مدد فراہم کرناہے جوکووڈ 19کی وجہ سے چل بسے ۔ مالی 21-2020میں مرکزی حکومت نے کووڈ کی وجہ سے مرنے والے 41صحافیوں کے کنبوں کو اس طرح کی مددفراہم کی جس کے بعد امداد پانے والے کنبوں کی تعداد67ہوگئی ۔ کمیٹی نے کووڈ کے شکارہونےوالے صحافیوں کے کنبوں کے تئیں گہری تعزیت کا اظہارکیا۔
پریس انفارمیشن بیورو نے ان کئی صحافیوں کے کنبوں سے سرگرمی کے ساتھ رابطہ قائم کیاجنھوں کووڈ 19کے سبب اپنی جانیں گنوائی ہیں ۔ نیز انھیں اسکیم اور اس کے لئے دعوے داخل کرنے کے بارے میں رہنمائی فراہم کی۔
کمیٹی نے ہفتہ واربنیاد پرجے ڈبلیو ایس میٹنگوں کے انعقاد کا بھی فیصلہ کیا۔ تاکہ جے ڈبلیو ایس کے تحت مالی امداد کی درخواستوں پرتیزی سے کارروائی کی جائے ۔
کمیٹی نے آج ان 11صحافیوں کے کنبوں کی درخواستوں پر بھی غوروخوض کیاجو کووڈ 19کے علاوہ بھی دیگروجوہات سے چل بسے تھے ۔
جے ڈبلیو ایس میٹنگ میں دیگرارکان نے بھی شرکت کی ، جس میں پی آئی بی ، کے پرنسپل ڈائرکٹرجنرل ، جناب جے دیپ بھٹناگر، آئی اینڈ بی کے جوائنٹ سکریٹری ، جناب وکرم سہائے نے بھی شرکت کی ۔ کمیٹی کے صحافیوں کے نمائندے جناب سنتوش ٹھاکر، جناب امت کمار ،جناب امیش کمار ، محترمہ سرجنا شرما بھی موجود تھیں ۔
صحافی اوران کے کنبے ، صحافیوں کی بہبود کی اسکیم جے ڈبلیو ایس کے تحت پی آئی بی کی ویب سائٹ https://accreditation.pib.gov.in/jws/default.aspx.کے ذریعہ مالی مدد کے لئے درخواست دے سکتے ہیں ۔
سٹرک ٹرانسپورٹ اور شاہراہوں کی وزارت
پریس نوٹ
نئی دلّی ،02 اپریل / سڑک ٹرانسپورٹ اور شاہراہوں کی وزارت نے سینٹرل موٹر وہیکل رولز - 1989 میں ترمیم اور موٹر وہیکل  2019 کی دفعہ 28-4 ، 76 اور 77  کا احاطہ کرنےکی خاطر 31 مارچ ، 2021 ء کو ایک نوٹفکیشن جاری کیا ہے ، جس میں مندرجہ ذیل اہم پہلوؤں کا احاطہ کیا گیا ہے ۔
- الیکٹرانک فارم اور دستاویزات کا استعمال  ڈی ایل کی تجدید ) ۔
- آن لائن لرنر لائسنس - لرنر لائسنس جاری کرنے کا پورا عمل آن لائن کر دیا گیا ہے ، جس میں درخواست دینے سے لے کر لرنر لائسنس کی پرنٹنگ تک شامل ہے ۔
- ڈی ایل کی تجدید کے لئے اضافی مدت – لائسنس کی مدت ختم ہونے سے ایک سال پہلے سے لے کر لائسنس ختم ہونے کی تاریخ سے ایک سال بعد تک ۔
- نیشنل رجسٹر – ڈی ایل آر سی کے لئے قومی رجسٹر  نافذ ہو گیا ہے ، جس میں تمام ریاستوں کے ڈی ایل اور آر سی ختم ہو گئے ہیں ۔ اس سے ملک میں کہیں بھی اعداد و شمار کو تا حال بنانے میں مدد ملے گی ۔
- ڈیلر پوائنٹ رجسٹریشن - پوری طرح تیار گاڑی کی صورت میں گاڑی کو معائنہ کے لئے آر ٹی او میں پیش کرنے کی شرط کو ختم کر دیا گیا ہے۔ اس سے رجسٹریشن کے عمل میں آسانی ہو گی ۔
- رجسٹریشن کے سرٹیفکیٹ کی تجدید 60 دن پیشگی ممکن ہو گی ۔
- 6 مہینے کا عارضی رجسٹریشن 30 دن کی توسیع کےساتھ  – 6 ماہ میں ایک مہینے کی توسیع کی گئی ہے ، جس سے چیسز خریدنے والے مالکان کو گاڑی کی باڈی بنوانے میں سہولت ہو گی ۔
- ٹریڈ سرٹیفکیٹ اب الیکٹرانک شکل میں بھی ممکن ہو گا ۔
- گاڑی کا الٹریشن ، ریٹرو فٹمنٹ اور ایڈیپٹیڈ گاڑیاں – گاڑیوں کا الٹریشن اور ریٹرو فٹمنٹ کے پورے عمل کو قانونی فریم ورک کے تحت لایا گیا ہے ، جس میں الٹریشن یا ریٹرو فٹمنٹ کرنے والی مجاز ایجنسیوں یا ورک شاپس اور مالکان پر ذمہ داری عائد کی گئی ہے ۔ اس سے گاڑیوں کے تحفظ اور قانون کے ضابطوں پر عمل آوری کو یقینی بنایا جا سکے گا ۔
- الٹریشن والی گاڑیوں کا انشورنس ممکن ہو گا ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3323
(Visitor Counter : 97
بہت چھوٹی، چھوٹی اور درمیانی صنعتوں کی وزارت
شکتی نیشنل کنوینشن 2023 میں کامیاب خاتون صنعت کاروں کی عزت افزائی کی گئی
خواتین کے دن -2023کے موقع پر ایم ایس ایم ای کی وزارت نے آج نئی دہلی میں ایس ایم ای فورم کے اشتراک سے ‘‘شکتی نیشنل کنوینشن -2023کا مشترکہ طورپر انعقاد کیا۔ ایم ایس ایم ای کے مرکزی وزیرجناب نارائن رانے ، مہمان خصوصی کی حیثیت سے اس تقریب میں موجودتھے ۔ ان کے علاوہ ایم ایس ایم ای کے وزیرمملکت جناب بھانوپرتاپ سنگھ ورما بطورمہمان ذی وقار اس تقریب میں شامل ہوئے اور ایم ایس ایم ای کے سکریٹری جناب بدیوت سوائن اوروی وی پی اورچیف کارپوریٹ افیئرس اورسسٹین ایبلٹی افسر۔ یوپی ایس محترمہ لارالین بھی اس موقع پرموجود تھیں۔
پروگرام میں بھارت میں کاروبار میں خواتین کی صورتحال اور عالمی ویلیو نظاموں میں بھارتی خواتین کی ملکیت والے کاروباری اداروں کے سلسلے کو جوڑنے کے بارے میں ایک پینل مباحثہ کاانعقاد کیاگیا۔ اس باوقار پینل کے ارکان میں کامیاب اورممتاز خاتون صنعتکار ، کامیاب خاتون برآمد کاراورتجربہ کار پیشہ ورافراد اورمتعلقہ صنعتوں کے ماہرین افراد شامل تھے ۔ ایم ایس ایم ای کے مرکزی وزیر جناب نارائن رانے نے 12کامیاب خاتون صنعتکاروں کو سال 2023 کی ابھرتی ہوئی خاتون صنعت کارایوارڈس سے نوازا۔
خاتون برآمد کنندگان کے پروگرام کے آغاز کے موقع پرجناب نارائن رانے نے کہاکہ بھارت میں خاتون صنعتکار ، ملک کی اقتصادی ترقی کو آگے بڑھانے میں ایک اہم کردار اداکررہی ہیں اور خواتین کی ملکیت والے کاروبار اب تیزی سے ترقی کررہے ہیں ۔
جناب بھانوپرتاپ سنگھ ورمانے کہاکہ ‘‘بہت سے کاروباری اداروں کا کنٹرول اب بھارتی خواتین سنبھال رہی ہیں جو اب آزاد ہیں اوروہ خود اپناکاروبار شروع کرنے کی زبردست ترغیب حاصل کررہی ہیں ۔خواتین کی قیادت والے کاروباری ادارے ، معیشت کو بہت مہمیز کررہے ہیں اور تقویت بہم پہنچارہے ہیں ۔ ’’
محترمہ لارالین نے بین الاقوامی مہمان کے طورپراپنے خطاب میں کہاکہ ہمیں بھارتی حکومت کی جانب سے خواتین کو اقتصادی لحاظ سے بااختیار بنانے سے متعلق اس کے عزم سے حوصلہ ملتاہے ، کیونکہ جب خواتین پھلتی پھولتی ہیں توانسانیت پھلتی پھولتی ہے ۔’’
امیزون کے مارکیٹنگ اینڈ ایکسپورٹس انیبلمنٹ کی سربراہ ، محترمہ چاند مجمدار نے ای –کامرس برآمدات کی اہمیت پرزوردیا اورکہاکہ ‘‘آج ان لائن خریداری کرنے والے گاہکوں کی تعداد میں خاطرخواہ اضافہ ہوگیاہے اور امیزون گلوبل سیلنگ جیسے پروگرام کی بدولت ، جو2015میں 100فروخت کاروں کو سہولت فراہم ہوتی ہیں ۔
اس پروگرام کے ذریعہ ، وزارت خاتون صنعتکاروں کی کوششوں کا اعتراف کرتی ہے اورزیادہ سے زیادہ خواتین کی اس بات کے لئے حوصلہ افزائی کرتی ہے کہ وہ خود اپنی صنعت کاری شروع کریں ۔ وزارت ان خواتین کو کامیابی سے ہمکنار کرنے میں بھی مدد کرتی ہے ۔
امور داخلہ کی وزارت
مرکزی وزیر داخلہ امت شاہ نے عالمی سطح پر ہندوستان کے وقار کو بڑھانے میں یوگ کے تعاون کی ستائش کی
نئی دہلی،21جون2019؍مرکزی وزیر داخلہ جناب امت شاہ نے یوگ کے سفارتی رول کی تعریف کی اور کہا کہ عالمی سطح پر ہندوستان کے وقار میں اضافہ کرنے میں یوگ نے ایک نمایاں تعاون کیا ہے۔ انہوں نے کہا کہ یوگ ہندوستان کے ایک سفیر کی طرح کام کررہا ہے اور یوگ پوری دنیا کو اپنی طرف راغب کررہا ہے۔انہوں نے کہا کہ یوگ ملک کا قدیم کلچر ہے۔ وزیر داخلہ نے کہا کہ وزیر اعظم جناب نریندر مودی کی طرف سے کی گئی کوششوں کے نتیجے میں یوگ نے بین الاقوامی سطح پر نمایاں حیثیت حاصل کرلی ہے اور آج تقریباً 200 ملکوں میں ایک ساتھ یوگ آسن کیا جارہا ہے۔
جناب شاہ آج روہتک میں یوگ کے پانچویں بین الاقوامی دن کی تقریبات کے موقع پر ہریانہ ریاست کے ایک تقریب میں مہمان خصوصی تھے۔یوگ آسن کے جمع ہوئے لوگوں سے خطاب کرتے ہوئے جناب شاہ نے ہریانہ میں یوگ کو فروغ دینے کے لئے یوگ پریشد کے قیام کے سلسلے میں وزیر اعلیٰ جناب منوہر لال کھٹر کی بھی تعریف کی۔ جناب شاہ اور جناب کھٹر نے روہتک میں میلا گراؤنڈ پر دیگر لوگوں کے ساتھ یوگ آسن کئے۔
روز مرہ کی زندگی میں یوگ کی اہمیت کو اجاگر کرتے ہوئے جناب شاہ نے کہا کہ یوگ ایک عمل ہے جو نہ صر ف ایک شخص کی ذہنی اور جسمانی صحت کو یقینی بناتا ہے، بلکہ آسانی کے ساتھ کام کرنے کے لئے توانائی بھی فراہم کرتا ہے۔ انہوں نے کہا کہ یوگ کے فروغ کے لئے ملک میں وقتاً فوقتاً بہت سے پروگراموں کا اہتمام کیا گیا ہے، لیکن اس نے2014ء میں اس وقت بین الاقوامی سطح پر اپنی حیثیت کو تسلیم کرایا، جب جناب نریندر مودی وزیر اعظم بنے۔ پانچ سال پہلے اقوام متحدہ کی جنرل اسمبلی میں جناب مودی کے خطاب کا ذکر کرتے ہوئے وزیر داخلہ نے کہا کہ جناب مودی کی مسلسل کوششوں کی وجہ سے 177 ملکوں نے اس تجویز کو قبول کیا اور پھر اقوام متحدہ نے 70 دن کے اندر 21 جون کو یوگ کا بین الاقوامی دن قرار دیا۔
جانب شاہ نے کہا کہ آج تقریباً 200 ملکوں میں دو کروڑ لوگ یوگ کررہے ہیں اور بچے اپنے زندگی میں یوگ اپنانے کے لئے متحرک ہوئے ہیں۔ انہوں نے یوگ کو فروغ دینے کے لئے سادھوں ، سنتوں اور گروؤں کا شکریہ ادا کیا۔
اس سے پہلے اس موقع پر اظہار خیال کرتے ہوئے وزیر اعلیٰ جناب کھٹر نے یوگ کو ایک قدیم عمل قرار دیا اور کہا کہ ریاستی حکومت نے یوگ کے فروغ کے لئے بہت سے اقدامات کئے ہیں۔ انہوں نے کہا کہ کل ہی ریاستی حکومت نے یوگ پریشد تشکیل دیا ہے، تاکہ زندگی کے ہر شعبے سے تعلق رکھنے والے لوگ یوگ کو اپنی زندگی میں اپنا سکے اور اپنی جسمانی،ذہنی اور روحانی نشو ونما کو یقینی بناسکے۔
انہوں نے کہا کہ گاوؤں میں یوگور ویایام شالائیں تعمیر کرنے کے لئے بھی اقداما ت کئے گئے ہیں۔ اس کے علاوہ یوگ کی تربیت دینے والوں کی بھرتی بھی کی جارہی ہے۔
جناب کھٹر نے کہا کہ یوگ کے بین الاقوامی دن کے موقع پر ریاست کے 80 مقامات پر ایک ساتھ تقریبا ت منعقد ہوئی، جس میں 5 لاکھ لوگوں نے حصہ لیا۔ وزیر اعلیٰ نے اس موقع پر وزیر اعظم جناب نریندر مودی کا شکریہ ادا کیا ، جنہوں نے بین الاقوامی سطح پر یوگ کو بین الاقوامی مقام دلایا۔ انہوں نے یوگ کے پانچویں بین الاقوامی دن کی تقریبات میں حصہ لینے کے لئے جناب امت شاہ کا بھی شکریہ ادا کیا۔
اس موقع پر جو لوگ موجود تھے ان میں کھیلوں، نوجوانو ں کے امور کے وزیر جناب انل وج ، ممبر پارلیمنٹ روہتک اروند شرما، راجیہ سبھا کے ممبر ڈاکٹر انل جین، تعاون کے وزیر مملکت جناب منیش گروور ، چیف سیکریٹری جناب ڈی ایس دھیسی اور ضلع انتظامیہ کے سینئر افسران شامل تھے۔
U: 2549
(Visitor Counter : 42
وزارت خزانہ
 ’5.63 فیصد جی ایس 2026‘،  ’حکومت ہند کے فلوٹنگ ریٹ بانڈ 2033‘،  ’6.64 فیصد جی ایس 2035‘، اور  6.67 فیصد جی ایس 2050‘ کی فروخت  کے لیے نیلامی
حکومت ہند نے  قیمت پر مبنی نیلامی کے توسط سے 11000 کروڑ روپے  کی نوٹیفائیڈ رقم کے لیے ’5.63 فیصد سرکاری اسٹاک ، 2026‘،  قیمت پر مبنی نیلامی کے توسط سے 4000 کروڑ روپے  کی نوٹیفائیڈ رقم کے لیے ’حکومت ہند کے فلوٹنگ ریٹ بانڈ، 2033‘،  قیمت پر مبنی نیلامی کے توسط سے 10000 کروڑ روپے  کی نوٹیفائیڈ رقم کے لیے ’6.64 فیصد سرکاری اسٹاک، 2035‘ اور  قیمت پر مبنی نیلامی کے توسط سے 7000 کروڑ روپے  کی نوٹیفائیڈ رقم کے لیے ’6.67 فیصد سرکاری اسٹاک، 2050‘ کی فروخت  کا اعلان کیا ہے۔ حکومت ہند کے پاس درج بالا سکیورٹیز میں سے ہر ایک کے مدمقابل 8000 کروڑ روپے تک کے اضافی سبسکرپشن کو برقرار رکھنے کا اختیار ہوگا۔ یہ نیلامیاں متعدد قیمت کے طریقوں کا استعمال کرتے ہوئے منعقد کی جائیں گی۔ یہ نیلامیاں ریزرو بینک آف انڈیا، ممبئی آفس، فورٹ، ممبئی کے ذریعہ متعدد قیمت کے طریقوں کا استعمال کرکے 07 مئی، 2021  کو منعقد کی جائیں گی۔
اسٹاکوں کی فروخت کی نوٹیفائیڈ رقم کے 5 فیصد تک کی رقم سرکاری سکیورٹیز کی نیلامی میں غیر مقابلہ جاتی بولی کی سہولت کی اسکیم کے مطابق اہل افراد اور اداروں کو تقسیم کی جائے گی۔
نیلامی کے لیے مقابلہ جاتی اور غیر مقابلہ جاتی دونوں بولیاں ریزرو بینک آف انڈیا کے کور بینکنگ سولیوشن  نظام پر الیکٹرانک فارمیٹ میں 07 مئی، 2021  کو پیش کی جانی چاہیے۔ غیر مقابلہ جاتی بولیاں صبح 10.30 بجے سے صبح 11.00 بجے کے درمیان پیش کی جانی چاہیے۔
نیلامیوں کے نتائج کا اعلان 07 مئی، 2021  کو کیا جائے گا اور کامیابی بولی لگانے والوں کے ذریعے ادائیگی 10 مئی، 2021  کو کی جائے گی۔
یہ اسٹاک ریزرو بینک آف انڈیا کے ذریعہ وقتاً فوقتاً ترمیم شدہ سرکلر نمبر ’’آر بی آئی/19-2018/25‘‘، مورخہ 24 جولائی، 2018 کے تحت جاری ’’مرکزی حکومت کی سکیورٹیز میں کب جاری کردہ لین دین‘‘ سے متعلق رہنما ہدایات کے مطابق ’’کب جاری کردہ‘‘ کاروبار کے لیے اہل ہوں گے۔
ارضیاتی سائنس کی وزارت
ہوا کے چلنے سے متعلق وینٹلیشن انڈیکس کی پیش گوئی
دلّی – این سی آر میں ہوا کا معیار معتدل زمرے میں رہنے کی امید
نئی دلّی ،01 اپریل / بھارتی محکمۂ موسمیات  کے ماحولیاتی نگرانی اور تحقیق کے مرکز  کے مطابق :
دلّی میں ہوا کی آمد اور موسم کی پیش گوئی مندرجہ ذیل ہے :
1 ۔ دلّی – این سی آر میں یکم اپریل ، 2021 ء اور 2 اپریل ، 2021ء کو ہوا کا معیار معتدل رہنے کا امکان ہے ۔ پہلی اور دوسری اپریل کو سطح سے ملی ہوئی ہواؤں سے پڑوسی خطے سے دھول آنے کا امکان ہے ۔ آلودگی کی سطح پی ایم 10 پر رہے گی ۔ 3 اپریل ، 2021 ءکو ہوا کا معیار معتدل سے خراب کے زمرے میں رہنے کا امکان ہے ۔ اگلے پانچ دنوں میں ہوا کا معیار عام طور پر معتدل سے خراب کے زمرے میں رہنے کا امکان ہے ۔
2 ۔ سطح سے مل کر چلنے والی ہواؤں کے دلّی کے شمال مغرب کی جانب سے آنے کا امکان ہے ، جس میں ہوا کی رفتار 16 سے 35 کلو میٹر فی گھنٹہ رہے گی ، جب کہ بادل عام طور پر صاف ہو گا اور پہلی اپریل ، 2021 ء کو دن کے دوران دھول بھری ہوا چلے گی  ۔ 2 اپریل ، 2021 ء کو دن میں دلّی کی شمال مغرب سمت سے 10 سے 20 کلو میٹر فی گھنٹہ کی رفتار سے ہوائیں آئیں گی اور خاص طور پر آسمان صاف رہے گا اور تیز دھول بھری ہوائی چلیں گی  ۔ 3 اپریل ، 2021 ء کو دلّی کے شمال مغرب کی سمت سے 5 سے 12 کلو میٹر فی گھنٹہ کی رفتار سے ہوائیں چلیں گی ، آسمان صاف رہے گا ۔
3 ۔ دلّی میں زیادہ سے زیادہ مکسنگ گہرائی پہلی اپریل ، 2021 ء کو تقریباً 2700 ایم ، 2 اپریل ، 2021 ء کو 3100 ایم اور 3 اپریل ، 2021 ء کو 3400 ایم رہنے کا امکان ہے ۔ زیادہ سے زیادہ وینٹلیشن انڈیکس پہلی اپریل کو تقریباً 34000 ایم 2 / ایس ، 2 اپریل ، 2021 ء کو 30000 ایم 2 / ایس اور 3 اپریل ، 2021 ء کو 27000 ایم 2 / ایس رہنے کی امید ہے ۔ وینٹلیشن انڈیکس ، جو 6000 ایم 2 / ایس سے کم ہو اور ہوا کی اوسط رفتار 10 کلو میٹر فی گھنٹے سے کم ہو ، ڈپریشن اور آلودگی کے لئے نا ساز گار ہے ۔
4 ۔ 1 اور 2 اپریل کو پڑوسی خطے سے دلّی / این سی آر میں دھول آنے کا امکان ہے ۔
5 ۔ تفصیلی پیش گوئی اور تجزیے کو ویب سائٹ https://ews.tropmet.res.in پر دیکھا جا سکتا ہے ۔
دلّی میں وینٹلیشن انڈیکس کے ساتھ ہوا سے متعلق معلومات منسلک ہے ۔

مخصوص مقام کے لئے پیش گوئی اور وارننگ کے لئے موسم ایپ ڈاؤن لوڈ کریں ، زرعی موسم سے متعلق مشاورت کے لئے میگھ دوت ایپ اور بجلی کڑکنے سے متعلق وارننگ کے لئے دامنی ایپ ڈاؤن لوڈ کریں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3279
(Visitor Counter : 108
وزارت خزانہ
بھارت اور ایشیائی ترقیاتی بینک نے میزورم میں شہری نقل و حمل کو مدد دینے کے لیے پروجیکٹ ریڈی نیس فنانسنگ قرضے پر دستخط کیے
26 اکتوبر 2021، نئی دہلی:
بھارت سرکار اور ایشیائی ترقیاتی بینک نے آج شمال مشرقی ریاست میزورم کے دارالحکومت ایزوال میں شہری نقل و حمل کو بہتر بنانے کے لیے پروجیکٹ کی تیاری اور ڈیزائن کی سرگرمیوں میں مدد کے لیے 4.5 ملین ڈالر کی مالیت کے پروجیکٹ ریڈی نیس فنانسنگ  قرض پر دستخط کیے ہیں۔
وزارت خزانہ میں اقتصادی امور کے محکمہ کے ایڈیشنل سکریٹری جناب رجت کمار مشرا نے بھارت سرکار کی جانب سے مجوزہ ایزوال پائیدار شہری نقل و حمل پروجیکٹ کے لیے پی آر ایف پر دستخط کیے جب کہ اے ڈی بی کے انڈیا ریذیڈنٹ مشن کے کنٹری ڈائریکٹر مسٹر تاکیو کونیشی نے اے ڈی بی کی جانب سے دستخط کیے۔
معاہدے پر دستخط کرنے کے بعد جناب مشرا نے کہا کہ پی آر ایف آئزوال میں شہری نقل و حمل کو بہتر بنانے کے لیے طویل مدتی حل کی ترقی کی حمایت کرتا ہے تاکہ آنے والے پروجیکٹ کے لیے اعلیٰ ترجیحی شہری ٹرانسپورٹ سرمایہ کاری کی نشاندہی کی جائے اور تیاری کی سرگرمیوں کی مدد کرتے ہوئے انھیں فروغ دیا جائے۔
جناب کونیشی نے بتایا "پی آر ایف آئزوال کے لیے ایک جامع نقل و حمل کا منصوبہ  تیار کرے گا جو شہری نقل و حمل کی ترقی کی حکمت عملی کا خاکہ پیش کرے گا اور ریاست میں شہری ترقی کی منصوبہ بندی کے اقدامات کے ساتھ ہم آہنگی پیدا کرے گا، اور اس کے کاموں میں آب و ہوا اور آفات میں لچک کو فروغ دے گا، اور صنفی شمولیت کو فروغ دے گا۔"
میزورم کی انتظامی اور خدماتی صنعت کے مرکز، ایزوال میں شہری نقل و حمل تیز رفتار اور غیر منصوبہ بند شہر کاری کی وجہ سے شدید طور پر محدود ہے۔ اس کے نتیجے میں سڑک کی تنگ چوڑائیوں پر ٹریفک کی بھیڑ ہوتی ہے، اور سڑک کی حفاظت، لوگوں اور سامان کی نقل و حمل میں کارکردگی، اور ماحولیاتی استحکام پر منفی اثر پڑتا ہے۔
آنے والا پروجیکٹ پی آر ایف کے ذریعے تیار کیا جا رہا ہے، اور پائیدار شہری نقل و حمل کے حل کو اپنا کر شہر کے ٹرانسپورٹ کے مسائل کو حل کرنے کی کوشش کرے گا۔ پی آر ایف سی ایم پی میں شناخت کیے گئے ترجیحی منصوبوں کے لیے امکانی مطالعے کرے گا، اور تفصیلی پروجیکٹ رپورٹس اور آنے والے پروجیکٹ کے لیے تفصیلی ڈیزائن تیار کرے گا۔ اس سے ریاست کے شہری ترقیات اور غربت کے خاتمے کے محکمے کی پہلے سے عمل درآمد اور پروجیکٹ کی تیاری کی سرگرمیوں میں ادارہ جاتی صلاحیت کو فروغ دینے میں مدد ملے گی۔
1966 میں قائم شدہ اے ڈی بی انتہائی غربت کے خاتمے کے لیے اپنی کوششوں کو جاری رکھتے ہوئے ایک خوش حال، جامع، لچ کدار، اور پائیدار ایشیا و بحرالکاہل خطے کے حصول کے لیے عہد بستہ ہے۔ یہ 68 اراکین کی ملکیت ہے جن میں سے 49 اسی خطے سے ہیں۔
امور صارفین، خوراک اور عوامی تقسیم کی وزارت
میری حکومت پردھان منتری غریب کلیان انّ یوجنا کے تحت ہر غریب کنبے کو ہر مہینے مفت راشن فراہم کررہی ہے: صدر جمہوریہ ہند
صدر جمہوریہ نے کہا کہ یہ دنیا کا سب سے بڑا مفت راشن تقسیم کا پروگرام ہے جس میں 19 مہینوں کے دوران 80 کروڑ مستفیدین تک رسائی حاصل کرتے ہوئے دو لاکھ 60 ہزار کروڑ روپئے خرچ کئے گئے
حکومت نے غذائی اجناس کی ریکارڈ پیداوار سے ہم آہنگ کرنے کیلئے ریکارڈ خریداری کی ہے: صدر جمہوریہ ہند
نئی دہلی:31 جنوری،2022: صدر جمہوریہ ہند جناب رام ناتھ کووند نے آج یہاں پارلیمنٹ کے دونوں ایوانوں کے مشترکہ اجلاس سے خطاب کیا۔ اپنے خطاب میں صدر جمہوریہ نے غریب کنبوں کو مفت راشن فراہم کرنے کیلئے مرکز کے ذریعے کیے گئے متعدد اقدامات کو اُجاگر کیا۔ اس کے علاوہ انہوں نے غذائی اجناس کی ریکارڈ پیداوار کے نتیجے میں غذائی اجناس کی ریکارڈ خریداری کا بھی خصوصی ذکر کیا۔
اپنے خطاب میں صدر جمہوریہ نے کہا کہ ‘‘کورونا بحران کے دوران بہت سے ملکوں کو غذائی اجناس کی قلت کاسامناکرناپڑا، لیکن میری حکومت نے اس بات کو یقینی بنایا کہ 100 برس کی بد ترین عالمی وبا کے دوران کوئی اہل وطن بھوکا نہ رہے۔ میری حکومت پردھان منتری غریب کلیان انّ یوجنا کے تحت غریب کنبوں کو مفت راشن فراہم کرا رہی ہے۔ یہ دنیا کا سب سے بڑا مفت راشن تقسیم کا پروگرام ہے جس میں 19 مہینوں کے دوران 80 کروڑ مستفیدین تک رسائی کرتے ہوئے 260000 کروڑ روپئے خرچ کئے گئے ۔ موجودہ حالات کاپوری طرح احساس کرتے ہوئے ، حکومت نے اس منصوبے کو مارچ 2022 تک توسیع دے دی ہے’’۔
انہوں نے مزید کہا کہ ‘‘میری حکومت کسانو ں کو با اختیار بنانے اور ملک کی دیہی معیشت کی ترقی کے لئے مسلسل کام کررہی ہے۔ عالمی وبا کےباوجود ہمارے کسانوں نے 21-2020 کے دوران 30 کروڑ ٹن سے زیادہ غذائی اجناس اور 33 کروڑ ٹن باغبانی فصلوں کی پیداوار کانشانہ حاصل کیا ہے ۔ حکومت نے اس بے مثال پیداوار سے ہم آہنگ کرنے کےلئے ریکارڈ خریداری کی ۔ حکومت نے ربیع کی فصل کے دوران 433 لاکھ میٹرک ٹن گیہوں خریدا ،جس سے تقریبا 50 لاکھ کسانوں کو فائدہ پہنچا ۔ خریف سیزن کےدوران تقریبا 900 لاکھ میٹرک ٹن دھان کی خریداری کی گئی جس سے ایک کروڑ 30 لاکھ کسان فیضیاب ہوئے’’ ۔
-----------------------
ش ح۔م ع۔ ع ن
U NO:920
(Visitor Counter : 70